7. Tremen a rin al loar  Evid moned  dar chloar,  Dreist an heol, ar stered,  Me a vezo douget.    8. Pa vin pell diouzh an douar,  Traonienn leun a chlachar,  Neuze me ray eur zell  Ouzh va bro Breizh Izel.    9. Neuze me lavaro :  - Kenavo dit, va bro,  Kenavo, bed doanius,  Gant da vechiou poanius;    10. Kenavo, paourentez,  Kenavo, gwanerezh,  Kenavo, trubuilhoù,  Kenavo, pechejoù !    11. Pelloch ne soñjin ket  Ardoù an  drouk-spered;  Biken me nem gollo  Goude pred ar marv.    12. Evel ur vag gollet,  Va chorf deus va chaset  Amañ, dre an avel,  Ar glav har ar riell.    13. Marv, te an treizher  A zigor din ar gêr,  Pa vruzun gant an her  Va lestr ouzh he rechier.-    14. A bep tu pa sellin,  Kement tra a welin  A ray dam daoulagad,  Ha dam chalon mil vad    15. Percher ar baradoz  Digor ouzh va gortoz,  Ar sent, ar  sentezed,  Tost dam degemeret.    16. Me vo degemeret  E palez an Drinded,  E-kreiz an enorioù  Hag ar meuleudioù    17. Ha eno, evit mat,  Welin Doue an Tad  Gant e Vab benniget  Hag ar Spered meulet.